सीकर। एसएफआई और पुलिस के बीच हुए पथराव और लाठीचार्ज में घायल कांस्टेबल नत्थूसिंह से मिलने के लिए मंगलवार को कलेक्टर-एसपी और विधायक पहुंचे। कलेक्टर एलएन सोनी व एडीएम प्रकाशचंद चौधरी ने परिजनों से चर्चा की। इसके अलावा इलाज का पूरा विश्वास दिलाया। कलेक्टर ने कहा कि घायल नत्थूसिंह के उपचार में जिला प्रशासन पूर्ण सहयोग करेगा। इस दौरान कलेक्टर ने कहा कि वे खुद, एडीएम, सभी एसडीएम, तहसीलदार एक दिन का वेतन नत्थूसिंह के उपचार के लिए देंगे।
एसपी अखिलेश कुमार ने भी परिजनों से मुलाकात की। वहीं, विधायक रतनलाल जलधारी ने भी कांस्टेबल नत्थूसिंह के घर जाकर कुशलक्षेम जानी। विधायक ने कांस्टेबल नत्थूसिंह के परिवार वालों से मिलकर जानकारी प्राप्त की। विधायक ने हर संभव मदद का आश्वासन दिया।
hin_Deva awa_Deva